شەهید مەلا عەلی شاعیر

زیندانی موصڵ – بەشی سێدارە

3 – 6 – 1979

بــــرا دوور و خـــزم دوور و کەســـم دوور

بە نابەڵـــــەد تەمـــەن ئەمبا بـــــەرەو ژوور

بەڵام ڕوونــــە، بــــەرەو ســــێدارە چوونە

خەنەی خوێنم لـە پێ ئەگرێ ئــــاڵای سوور

بەرەو ژووری، بـــەرەو ژووری ســـێدارە

ماندووی کــــردووم و شوێنەکەم شـــێدارە

کــــە نیشــــــانەی پەشــــێوی پێوە شــێوەم

ئەوە بــــرینی ئەشـــــکەنجەیە و جـــێ دارە

نەڵێن ئەمرێ و لە ترسی مەرگ پەشـــــێوە

پێشمەرگــە بم، هەر ئەکــــەومە پێـش ئێوە

بە مەرگی پێش مـــــەرگی ئێـــوە ئاسوودەم

ڕووشــــــم زەردەی پێکـــەنینی هــــەر پێوە

گــــــەرچی بەرەو دوامـــــاڵی ژین بەڕێوەم

یەکەم ماڵــــی نە مردنـــم دیــــــارە لێـــوەم

بەشــــــم چونکـــــە، مردنی نــــاو جێ نیـە

شادم کە تا دوا هــــــەناســــەش بە پــێـوەم

مەرگی ئاوا ناگـــــــۆرمەوە بە ســــەد ژیـن

ژینێک سەرم بۆ دوژمن بێ بە پـــــــەرژیـن

ســـــــەربەرزییە کــــــە پێــــــڵاوم ئەبینــــن

بەســــەر ســــەری دوژمنــــەوە لە بەرزین

پێ لە ســــــەریان دائەنێـــــــم و ئــــەڕوانم

بــــــەرەو شــــاری جێ هەواری کــــاروانم

ئەگەم پێیان، چونکـــــە دیــــــارە جێ پێیان

ئێرەیـــــــــــەو لێی لا نــــــادەم تا ئــــەتوانم

ئەوا ئێســـــتا کەوتوومـــە شوێن پێشڕەوێک

کە لێرە بووە لە پێـش مندا چـــــەند شەوێک

دیارە منیـــــش هەر ئەوەنــــدی لێ ئـــــەبم

وا بـــە نوێنی ئەو ئەشـــــکێنم سەرخـــەوێک

خــــــــۆ بــــە نوێنی بەجێمـــــاوی دائەپۆشم

تا پێی سووک بێ ئێشــــــی لاشەی نەخـۆشم

بۆتە بەڵگـــــە بەشوێن ئــــەودا ڕۆشــــــتنم

ئاخۆ کێـــی تر پێی دێتـــــە شــــوێنی خۆشم

دیسان ڕێگــەی شوێنێــــکی کەم لە پێشـــــە

ڕێی گۆڕســــــتان کە دڵنیــــام ئەو لەوێشــە

ئەگەر لاشـــــەم نەشـــــێ ببرێتە شـــــوێنی

گیانم لەسەر گــــوڵی ســــــەر گۆڕی مێشـە

کە دڵنیـــــام ئەچێتـــــە جێــــی شـــــــانازی

لـــەو رێیـــــەدا منیـــش ئەکەم گیانبـــــازی

کە ئــەو خوێنی خـــــەڵاتی ڕێی خەباتـــــــە

خــــوێنــی منیــــش ئەنەخشـــــێنی ڕێبــازی

ئـــــەو مەرگـــــەی لێم ترســــاوە ئەیلاوێـنم

بۆ نـــــاوێری بێــــت و بگــــــرێ داوێــــنم

با بمناسێ کە پێشـــــمەرگــــەی کۆمــەڵــە و

کـــــادرێکــی دەســــت و داوێن خــــاوێــــنم

کە پــــــاش مـــردن هەبوو دنیایەکـــی نوێ

تا ئەو کـــــــــاتە با گیانیشــــــم تێر بنــــوێ

چونکـــــە ڕۆژی هەســـــتانەوە دەرفـــــەتی

فرمانێـــکی وەک ئێســـــتام هـــەر بۆ ئەلوێ

لەو دنیایەش هــــــەر پێشــــمەرگە و کادرم

کـــە هیــــچ نەبـــێ لەوەی ئێســـــتا چا ترم

لێرە خاوەن ئــــــەزموونـــی ڕێی خەبـــــاتم

لەوێ لە نێــــو کوورەی شــــۆرش ئـــاگــرم

ئەگــــــەر لێــــرە نەمــــتوانی بێ بجـــــەنگم

لەوێ بەدەســــــت هاوڕێیەکــــــەوە تفەنـــگم

ئەگــــــەر لێــــــرە بەجێمـــابم لە کــــــاروان

لـــــــەوێ لە پێــــش کاروانەوە پێشـــــــەنگم

.....................................................................